cyanic-selkie/wikianc huggingface dataset:
Gjedder
Gjedder er slekten Esox i familien gjeddefisker, med fem arter, hvorav gjedde (E. lucius) i Europa og Norge. Denne og den nordamerikanske muskellunge (E. masquinongy) blir størst. Begge kan bli minst 150 cm og over 30 kg, selv om så store individer er meget sjeldne.
Utbredelse og tilholdssted
Gjedder hører hjemme i innsjøer, tjern og stilleflytende elver, men flere arter tåler brakkvann. De finnes i tempererte og subarktiske strøk og forekommer i et bredt belte gjennom Eurasia og Nord-Amerika nord for 35°N. Flere arter er spredt med menneskenes hjelp.
Utseende og levevis
Utseendet til en fisk gjenspeiler fiskens levevis, og hos gjeddene er dette svært tydelig. De er slanke og strømlinjet – en gjedde veier gjerne betydelig mindre enn en like lang laks eller ørret. Gattfinnen og ryggfinnen er plassert langt bak, og de har et veldig gap fullt av spisse tenner. De fleste er grønnaktige, med mørkere eller lysere flekker eller striper. Ryggsiden er mørk; buksiden nesten hvit. Når de er ferdige med yngelstadiet, er både store og små gjedder grådige rovfisk som særlig etterstreber mindre fisk, også mindre artsfrender og slektninger. De tar også frosk, andunger og svømmende småpatterdyr. De kan stå fullstendig stille i utkanten av sivet eller ved en odde, av og til i timevis – for så, med voldsom fart, styrte frem og gripe et bytte.
Gjeddene gyter om våren, vanligvis på grunt vann, ofte på oversvømmet gressmark. Ulike arter kan ha litt forskjellige krav til vanntemperatur for å gyte, så to arter gyter ikke nødvendigvis samtidig der de finnes sammen. Ungene vokser fort og blir gjerne 20–30 cm allerede samme høst.
Knut Staven
Knut Staven (født 4. oktober 1954) er en norsk fiskeoppdretter og politiker (H).
Han er miljø- og myndighetskoordinator for midtre region i Marine Harvest og flerårig leder i Midtnorsk Havbrukslag, tilsluttet Fiskeri- og Havbruksnæringens Landsforening.
Staven var medlem av Flatanger kommunestyre 2003–2015, fra 2007 som gruppeleder og varaordfører.
Jérôme Kerviel
Jérôme Kerviel (født 1. januar 1977) er en fransk megler tidligere ansatt i banken Société Générale i Paris, kjent for å ha gjennomført uautoriserte handler som påførte banken et tap på 4,9 milliarder euro. Han ble dømt og satt i La Santé-fengselet.
Personlig bakgrunn
Kerviel, som jobbet i en lavere stilling i organisasjonen hos Société Générale, har en utdannelse fra Universitetet i Lyon innen faget markedsoperasjoner. Han ble ansatt hos Société Générale i 2000 og arbeidet med kontrollrutiner i flere år, før han ble ansatt i derivatavdelingen i 2006.
Bakgrunn
Société Générale opplyste 27. januar 2008 at de anklager Kerviel for å ha forpliktet banken til kjøp for ca. 50 milliarder euro (73,0 milliarder USD) (dette var mere enn den totale verdien av banken på tidspunktet ), men etter at banken fikk gjort om alle handlene han hadde utført, satt de igjen med et tap på rundt 4,9 milliarder euro (7,16 milliarder USD) fra svindelaktig handel med futures mot aksjemarkedsindekser (equity index). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008.
Anmeldelse og arrestasjon
Selv om Kerviel selv ikke har tjent på hendelsen, ble både Société Générale og Kerviel ble anmeldt av aksjonærer i banken , og politiet bestemte seg for å innlede etterforsking. Banken anmeldte også Kerviel for flere forhold, blant annet dokumentfalsk og at han har hatt ulovlig tilgang til datamateriale. Da skandalen ble kjent, forsvant Kerviel først, men ble så arrestert av fransk politi 25. januar 2008. Kerviel sine advokater sa innledningsvis at han benektet å ha gjort noe straffbart.
Tilståelse og tiltale
Kerviel innrømmet 28. januar 2008at han hadde prøvd å skjule transaksjonene som påførte Société Générale tapet på nærmere 40 milliarder kroner. Han ble deretter tiltalt for å misbruke tillit, for alvorlig forsøk på bedrageri, for forfalskning og datakriminalitet. , men senere på dagen ble han satt fri da etterforskningen avdekket at banken alt i november i 2007 ble advart av derivatbørsen Euerex og at ledelsen i banken har visst at Kerviel gikk utenfor sine fullmakter helt siden han begynte som megler i 2005. Den mest alvorlige delen av siktelsen mot ham, svindel for 40milliarder kroner ble også frafalt.
Konsekvenser
Etter at banken solgte unna med tap i et nedadgående marked, ble det spekulert i om banken kunne være med på å skape de store fallene i internasjonale børser uken etter at de oppdaget svindelen.
Rheine
Rheine er en by i den tyske delstaten Nordrhein-Westfalen med rundt 75 000 innbyggere. Byen er den største byen i Kreis Steinfurt og ligger ved elven Ems, omtrent 40 km nord for Münster, 45 km vest for Osnabrück og 45 km øst for Enschede i Nederland.
Historie
Selv om området rundt byen har vært bebodd siden førhistorisk tid, ble Rheine først nevnt i et dokument signert av Ludvig I i 838. 15. august 1327 fikk Rheine byrettigheter av Ludvig II, biskop av Münster.
Byen ble grunnlagt der to gamle handelsveier krysset forbi, og ved et vadested over Ems. Frankiske soldater sikret dette strategiske punktet med en kasernegård, og senere ble det bygget en kirke og flere bygninger ved utposten.
Mot slutten av trettiårskrigen ble byen lagt i aske. Svenske og hessiske tropper beleiret keiserens soldater som forskanset seg i Rheine. 20. og 21. september og 19. oktober 1647 ble brennende kanonkuler avfyrt mot byen og 365 hus brant ned.
Under industrialiseringen blomstret tekstilindustrien i byen. Den var en viktig økonomisk faktor for Rheine frem til andre halvdel av 1900-tallet.
Gjøvik Tennisklubb
De første banene lå på Tongjordet. Disse var i en dårlig forfatning og etter en par års tid fikk klubben leie baner av Alf Mjøen på Gjøvik Gård. I 1911 åpnet Gjøvik kommune et allidrettsanlegg på Hunnjordet med bl.a. tre tennisbaner. I 1946 ble et helt nytt anlegg åpnet ved Hovdetjernet/Fastland. Klubbens anlegg blir fortsatt sett på som et av landets fineste tennisanlegg, med fem grusbaner og en hardcourtbane rett ved siden av et stort friluftsbad. Fastlandsområdet ble i 2002 kåret til Norges flotteste nærmiljøanlegg.
I 1987 ble en egen tennishall med fire baner åpnet bare et steinkast fra utendørsanlegget. Knut Iversen var «ildsjelen» bak dette prosjektet.
Knut Befring, Ola Nordvik, Håkon Diesen og Jan Arne Frydenlund er klubbens æresmedlemmer. Klubben er kjent for sine relativt flotte anlegg og et stort antall spillere. Klubben har hatt over 400 medlemmer og var da blant landets ti største klubber og har rundt 300 medlemmer per 2000-tallet.
Ola Nordvik var en god A-spiller på 1940- og 1950-tallet. Senere var han i verdenstoppen innen veterantennis. På 1950- og begynnelsen av 1960-tallet var Sverre Worren klubbens dominerende spiller. Han var rangert som høyest som nummer seks i Norge. Sigbjørn Hemstad representerte Norge i Nordisk Cup for jr. i 1967. Han ble dette året nr. 3 i en internasjonal juniorturnering på Hankø og nådde kvartfinale i NM. Ola Nordvik, Kjell Worren og Axel Løfgren var i mange år klubbens beste spillere. De har for øvrig også blitt Norgesmestere i veteran ved en rekke anledninger. Hemstad har et NM-double veteran sammen med Jan F. Kise. Lillehammer TK Håkon Skattum har flere klubbmesterskap fra det siste tiåret. Hans bestefar, Sverre Holm Skattum, var mangeårig klubbmester på 1930-tallet.
På 1990-tallet fikk klubben fram mange lovende juniorspillere, og Tom Erik Løkken ble klubbens første guttenorgesmester. På kvinnesiden var Inga Siem lovende på 1960-tallet. Senere spilte Frøydis Fordberg seg helt opp i norgeseliten for damer.
Studentorkester
Et studentorkester, ofte stavet studentorchester, er et orkester ved en høyskole eller et universitet som utøver studentmusikk. Studentorkestre finnes først og fremst i Norge og Sverige, men eksisterer og i Finland og Tyskland. Norske studentorkestre har typisk en tradisjonell korpsbesetning som utgangspunkt, men kan gjerne også inkludere instrumenter som fioliner, gitarer, trekkspill, og tangentinstrumenter. Den svenske studentorkesterorganisasjonen Riks-SMASK definerer studentmusikk som «En humoristisk respektlös form av musikutövning, oftast framförd i akademiska sammanhang, där den fulla spelglädjen och inte nödvändigtvis den musikaliska ekvilibristiken kommer i första hand».
Musikalsk kvalitet og stil
Utøvere av studentmusikk er ikke virtuoser på sine instrumenter, selv om det finnes unntak. Noen orkestre sier at man ikke trenger noen forkunnskaper for å delta. Dette varierer fra orkester til orkester. Som alt annet i et studentorkester varierer ambisjonsnivået med at medlemmer byttes ut.
Patricia Clarkson
Patricia Davies Clarkson (født 29. desember 1959 i New Orleans i Louisiana) er en amerikansk skuespiller.
Clarkson fikk sitt gjennombrudd i sin aller første film, De ubestikkelige i 1987. Deretter gikk det åtte år før hennes neste store rolle kom, med eventyret Jumanji (1995). I 1999 spilte hun en liten, men likevel betydelig rolle i Den grønne mil, som blant mange blir karakterisert som hennes definitve gjennombrudd. Etter dette har hun spilt i flere kjente filmer, som blant annet Kjærlighet på menyen (2007), Vicky Cristina Barcelona (2008), Shutter Island (2010) og Easy A (2010).
I 2004 ble Clarkson Oscar-nominert for sin rolle i Pieces of April (2003).
Klatresti
Konseptet er kjent fra Alpene, og går også under det italienske navnet via ferrata, det tyske navnet Klettersteig eller det engelske navnet iron road. På norsk kan dette også oversettes til «jernsti» eller «klatresti med vaier».
Bakgrunn
Via ferrata går ut på at et fjell utstyres med faste sikringsmidler som stålwire, bøyler, stiger og broer. Dette benyttes så for å klatre fjellet på en mest mulig sikker og forutsigbar måte, uten at man behøver å besitte betydelige klatreferdigheter eller klatrekunnskap. Normalt god form og motorikk er som regel nok for å gå en via ferrata.
Aktiviteten innebærer at vanlige turgåere og klatrere kan følge en fast klatresti, uten å gjøre bruk av egne tau, kiler og andre sikringsmidler, og uten å utsette seg for den samme risiko som er forbundet med vanlig fjellklatring og rappellering. Via ferrata er basert på «enveiskjøring», slik at det i tilfeller der ruta ikke er en del av en større fjelltur, finnes såkalte angrestier eller returstier som er rene vandreruter for å komme tilbake til utgangspunktet.
I enkelte tilfeller kan returen delvis være basert på rappeller og løypestrenger. Via ferrata finnes i en rekke europeiske land som Italia, Frankrike, Østerrike, Slovenia, Romania, Sveits, Spania, Sverige, Norge og Polen, samt på andre kontinenter som USA, Canada, Mexico, Peru, Japan og Malaysia. I Singapore er det en innendørs via ferrata med en høyde på 30 meter. Verdens høyeste via ferrata ligger på 3 800 meters høyde ved Mount Kinabalu i Malaysia.
Historie
De første via ferrata-rutene ble bygget i Dolomittene i Italia under første verdenskrig, for å bedre fremkommeligheten for infanteriet. Under første verdenskrig ble det utkjempet harde kamper i Dolomittene mellom styrker fra Italia og Østerrike. I 1914 var Dolomittene ennå en del av det østerriksk-ungarske riket, men begge parter forsøkte å sikre seg kontrollen over dette viktige fjellområdet. I løpet av den svært kalde vinteren i 1916, omkom over tusen soldater som følge av kulde, fallulykker eller snøskred. For å gjøre fremkommeligheten bedre og tryggere for soldatene ble det bygget faste anordninger i fjellet med stiger, bøyler og tau. Dette ble begynnelsen på via ferrata.
Utstyr, sikkerhet og forutsetninger
En forskjell mellom via ferrata og vanlig klatring er belastningsfaktoren ved fall. Mens det ved et fall i vanlig klatring er et langt tau som absorberer mye av fallkreftene, vil det ved et fall i via ferrata kun være korte tau eller slynger som opptar disse kreftene. Det vil derfor ved et fall i via ferrata kunne bli en større belastning på kroppen og utstyret. Det er blitt utviklet utstyr som skal fungere som støtdempere eller progressive bremser for å absorbere mest mulig av fallkreftene. Hensikten er å spre energien i fallet, og samtidig holde klatreren og utstyret intakt.
Til tross for at det er en vanlig oppfatning at via ferrata er tryggere enn fjellklatring, er det ved fall i via ferrata større risiko for å pådra seg skader enn ved klatring. Årsaken er delvis at fallenergien vanskeligere lar seg absorbere, og delvis at man ved fall kan lande på bøyler, trinn, wire og bolter. En medvirkende årsak kan være at en via ferrata-turist ofte har mindre erfaring enn en fjellklatrer. Klemming av fingre mellom karabin og wire er en type lett skade som kan forekomme i via ferrata, men som i praksis aldri inntreffer ved vanlig klatring.
Til via ferrata anbefales å benytte vanlig klatreutstyr som sittesele, hjelm og sko, i tillegg til det spesielle via-ferrata-settet som består av to korte lengder med tau eller vevet bånd koblet sammen i en Y-form. I overgangen mot selen er det en støtdempende enhet, og i hver ende av den Y-formede innbindingen er det en karabin. Denne anordningen gjør det mulig for klatreren alltid å ha minimum én line og karabin festet til fast punkt i via ferrata-ruta.
Karabinen som benyttes til via ferrata er konstruert og godkjent spesielt til dette formålet. Den må ha en større åpning og være mulig å åpne med én hånd. Den må også tåle en større fallbelastning. Godkjente karabiner er merket med K i en sirkel som kommer av Klettersteig, det tyske ordet for via ferrata. Disse karabinene har normalt en dobbel fjærbelastning som egner seg til hyppige inn- og utkoblinger. De er også ekstra robuste, for i størst mulig grad å eliminere risikoen for ufullstendig låsing.
Italia, Dolomittene
I Italia er via ferrata delt inn i fem vanskelighetsgrader. Det finnes i alt ca 80 ruter som fordeler seg på:
Dolomittene er delt inn i to regioner, øst og vest. I vest er det litt mindre utbygd enn i øst og det er først og fremst rundt Madonna di Campiglio de fleste rutene finnes. De mest populære rutene finnes også i øst, og den aller mest populære anses å være VF Ivano Dibona, som innebærer en travers over Monte Cristallos rygg. Turen tar omtrent åtte timer, og høyeste punkt ligger på 2,950 moh. En del ruter går gjennom tunneler fra første verdenskrig.
Frankrike
Det fantes ved utgangen av 2005 rundt 120 via ferrata-ruter i Frankrike. De fleste er bygget for å gjøre historiske steder tilgjengelige for turister, slik som kjente minnesmerker i La Grave og Isère. I Frankrike er det kommunene som har ansvaret for drift og vedlikehold. Enkelte kommuner har innført et turgebyr for å finansiere driften, men de aller fleste via ferrata-rutene er gratis å gå.
Canada
I Canada finnes guidede turer i Whistler BC og i Mont-Tremblant nasjonalpark i Québec.
Malaysia
På Mount Kinabalu i Sabah kommer man opp på 3,776 meters høyde, noe som er registrert i Guinness rekordbok som verdens høyeste via ferrata.
Mexico
Huasteca Canyon nær byen Monterrey er den nyeste ruta i Mexico.
USA
I Nord-Amerika kan man finne via ferrata i eksempelvis Waterfalls Canyon øst for Ogden i Utah, Yosemites Half Dome i California og Nelson Rocks i Vest-Virginia.
Peru
Mest kjent er Sacred Valley i Cuzco. Her har en av rutene utgang med rappell.
Singapore
Her finnes verdens høyeste innendørs via ferrata. Denne ligger i Orchard Central Mall og er 30 meter høy.
Sverige
Det er fem ruter i Sverige. En går til toppen av Kebnekaise, en i Funäsdalen og tre i Höga Kusten-området.
Storbritannia
Honisters Via Ferrata som ligger i Lake District ble opprinnelig brukt til transport av skifer. I motsetning til de fleste andre rutene i verden, har en av rutene i Honister obligatorisk zip-linje.
Japan
Japan har ruter på Mount Hōken som ligger i de sentrale delene av alpene. Her går deler av enkelte ruter i utsatt terreng, og flere har mistet livet som følge av isras.
Ruter i Norge
Via ferrata, eller «klatresti med wire», er en relativt ung aktivitet i Norge, men i løpet av de siste årene har det kommet flere klatrestier. De fleste rutene tilbyr guidede turer med erfarne klatrere som veileder og hjelper til under klatreturen.
Etne
Kyrkjeveggen Via Ferrata ligger i bygda Fjæra innerst i Åkrafjorden i Etne kommune i innerst på Haugalandet lengst sør og øst i Vestland fylke. Løypa i Kyrkjeveggen har en høydeforskjell på 500 meter der innsteget er på 50 moh.
Hemsedal
Ruta starter nede i dalen ved Skarsnuten og går opp til toppen av Røggjin på 1,260 meters høyde. Turen tar 3-4 timer.
Munkstigen
Klatrestien ligger i Indre fosen kommune tvers overfor over fjorden, nord fra Trondheim. Ruten starter ved Fylkesvei 755 nede ved fjorden, og går opp til toppen fjellet Munken, 518 moh. Klatrestien ble åpnet i august 1998 og er med dette Norges eldste via ferrata. Stien er 950 meter lang, og turen vanligvis 3-5 timer opp og ned.
Lom
Ruta starter på 380 meters høyde ved Nissegarden rett utenfor Lom sentrum, og ender opp på Eggjapiken på Lomseggje på 1,524 meters høyde. Dette er ruta i Norge med størst høydeforskjell og når det høyeste toppunktet. Denne via ferrata-ruten går i nasjonalparken Jotunheimen.
Mosjøen
Mosjøen via ferrata Helgeland er Nord-Norges første rute og ligger i Øyfjellet ved Mosjøen sentrum. Ruta er 400 meter lang og ender på Øyfjellet ved rundt 660 moh. Den tar 4-6 timer å gå, og til innsteget går man delvis i Helgelandstrappa, en nybygd sherpasti med guider.
Odda
I Odda er det to via ferrata-ruter. Den ene går opp ved rørgatene til kraftstasjonen, og ender på ca. 400 moh. Den andre via ferrata-ruten heter «Himmelstigen» og starter i Skjeggedal, og går opp til Trolltunga på ca. 1150 moh. Dette er en tur på 8 - 10 timer
Stryn
Via ferrata Loen ble åpnet våren 2012, i Loen i Stryn kommune. Klatrestien går til topps på fjellet Hoven 1010 moh. Klatrestien drives av Hotel Alexandra. Via ferrata Loen er kjent for sin 120 meter lange hengebru, Gjølmunnebrua, 700 moh.
Tjøme
Via ferrata Tjøme ble åpnet 2009 som den eneste via ferrata i Vestfold. Ruta kombineres med luftig rappellering og avsluttes med zipline i klatrepark, varighet ca. 3-4 timer. Utsikt til skjærgården og Færder nasjonalpark.
Valle, Setesdal
Via ferrata Straumsfjellet ligger på Helle i Hylestad, sør i Valle kommune i Setesdal. Ruten åpnet i 2015 og overtok plassen som Nord-Europas lengste fra «Munken» i Trondheim. Den er 1,5 km lang og strekker seg over 550 høydemeter opp på Straumsfjellet til en høyde på 797 moh.. Turen regnes som en dagstur. Børre Bergshaven fra Grimstad-Arendal klatreklubb planla og installerte den.
Åndalsnes
Romsdalsstigen Via Ferrata åpnet med to ulike ruter i august 2017. Introveggen er en enkel rute med ca. 350 meter stigning og er tilgjengelig for de fleste, mens Vestveggen er en mer krevende løype med i alt 550 meter stigning. Denne ruta har to wirebruer - en på 20 meter og en på 85 meter. Vestveggen-ruta ender på Nesaksla der en kan gå Romsdalstrappa via Rampestreken ned igjen. Begge rutene driftes av Tindesenteret.
Åmli
Klatrestien på Trogefjell i Åmli strekker seg over 260 meter og 200 høydemeter.
Vega (Nordland)
Ravnfloget Via Ferrata ligger på vestsiden av Vega, med fantastisk utsikt mot Søla og resten av verdensarvområdet. Det er to klatreløyper opp, en grønn og en sort. Den grønne er 510 m, mens den sorte er 550 m. Midt i veggen møtes de og går over i en nepalbru. Turen ned går ned Vegatrappa. En tretrapp fra ura og opp til Ravnfloget.
Jacob Buksti
Jacob Anthonius Buksti (født 7. april 1947 i Udbyneder sogn ved Randers, død 27. september 2016) var en dansk statsviter og sosialdemokratisk politiker. Han var medlem av Folketinget 1994–2005 og Danmarks trafikkminister 2000–2001.
Han gikk reallinjen ved statsgymnaset (statsskolen) i Horsens og ble cand.mag. i samfunnsfag og historie fra Aarhus Universitet i 1972. Han var lektor i statsvitenskap ved Aarhus Universitet før han var ansatt som leder av Socialdemokratiets politisk-økonomiske sekretariat 1986–1992. Deretter var han ekstern lektor ved Aarhus Universitet og Københavns Universitet, og politisk-økonomisk konsulent i Dansk Magisterforening. Som statsviter forsket han på organisasjonsforhold.
I september 1994 ble han innvalgt i Folketinget fra Københavns vestre storkrets, etter å ha blitt nominert fra Valby krets. 2001–2005 var han innvalgt fra Vestsjællands amtskrets. Han spesialiserte seg på skattepolitikken. Buksti støttet Svend Auken i lederstriden mot Poul Nyrup Rasmussen i Socialdemokratiet i 1992, men sluttet seg senere til Nyrup Rasmussens rekker. «Hans egentlige motstander var Mogens Lykketoft, i hvis person han så årsaken til alle Socialdemokratiets problemer», bemerket journalist Kaare R. Skou. Mens Nyrup Rasmussen var statsminister, ble Buksi politisk ordfører 1998–2000 og trafikkminister 2000–2001. Buksti ble regnet til den såkalte trafikkmafiaen eller jyske mafiaen, hvor hovedlinjene i samferdselspolitikken ble avtalt i brede forlik, helst mellom Socialdemokratiet, Venstre, Det Konservative Folkeparti og Centrum-Demokraterne.
Etter at regjeringen gikk av i 2001, satt Buksti i Folketingets trafikksikkerhetsutvalg. Også i denne rollen kom han med skarpe uttalelser mot fartsovertredelser. I 2003 ble han imidlertid bøtelagt for å ha kjørt 173 km/t på en motorvei med fartsgrense på 110 km/t. Han vedtok boten og trakk seg fra trafikksikkerhetsutvalget. Saken ble ødeleggende for Bukstis politiske troverdighet. I 2005 ble han ikke gjenvalgt til Folketinget, og mente seg utsatt for en kampanje fra Nyrup Rasmussens fløy.
Etter flere års kreftsykdom med følgesykdommer døde han i 2016, 69 år gammel, av en blodpropp mens han underviste ved Danish Institute for Study Abroad (DIS). Han ble begravet på Vestre kirkegård i København.
Nebria livida
Utbredelse
Nebria livida finnes i Europa, østover i Asia, til Japan. Finnes i Norge.
Utseende
Nebria livida er mellom 14 og 16 millimeter lang. Dekkvingene er tofarget, svart med bred kobberfarge eller brun-orange sidekanter. Halsskjoldet (ponotum) er lyst brun-orange. Beina og følehornene er lyse, brun-orange. Hodet er svart.
Levevis
Nebria livida finnes på steder med sand ofte i tilknytning til strender. Larvene lever som rovdyr.
De tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Jamaica under Vinter-OL 1988
Jamaica under Vinter-OL 1988. Fire mannlige sportsutøvere fra Jamaica deltok i bobsleigh under Vinter-OL 1988 i Calgary i Canada. Jamaica, som deltok for første gang i et vinter-OL, vant ikke noen medaljer. Beste plassering var en 30.-plass i toerbob.
Caesar A. Rodney
Caesar Augustus Rodney, født 4. januar 1772 i Wilmington, Delaware, død 10. juni 1824 i Buenos Aires, Argentina, var en amerikansk, demokratisk-republikansk politiker, og USAs syvende justisminister.
Rodney var medlem av representantenes hus 1803 til 1805, samt 1821 til 1822. Han var medlem av USAs senat 1822 til 1823. Som justisminister tjenestegjorde Rodney under presidentene Thomas Jefferson og James Madison fra 1807 til 1811. Rodney deltok i 1812-krigen, hvor han var kaptein, og var med på i 1914 å forsvare Baltimore. Han var senere diplomat for USA i Argentina.
Beaufort West
Beaufort West (afrikaans: Beaufort-Wes) er en by i provinsen Wes-Kaap i Sør-Afrika. Den er den eldste og største byen i den tørre regionen Great Karoo og er del av Beaufort West Local Municipality med 37 000 innbyggere i 2001. Byen ble grunnlagt i 1818 og ble til å begynne med kalt Beaufort etter Henry Somerset, den femte hertugen av Beaufort, som var far til Charles Henry Somerset som da var guvernør i Kappkolonien. Byen ble gitt det nye navnet Beaufort West i 1869.
Queendom
Queendom er en norsk kunstnerduo som startet opp på 1990-tallet som et norsk artistkollektiv. Queendom fikk Oslo bys kunstnerpris for 2007. Gruppen ble kjent for revyoppsetninger om det flerkulturelle Norge. Per 2023 består Queendom av sangerne og låtskriverne Monica Ngozichukwuka Ifejilika og Asta Busingye Lydersen. De var to av fem norsk-afrikanske scenekunstnere som grunnla Queendom i 1999, og mottok Oslo bys kunstnerpris for sitt arbeid i 2007.
Historie
Queendom var Norges første humor- og revygruppe bestående av norsk-afrikanske kvinner. Gruppen ble etablert våren 1999 og bestod av skuespillere, sangere, skribenter og journalister med lang erfaring fra scene, radio og TV.
Den faste kjernen bestod av fem kvinner:
I 2007 ble gruppen tildelt Oslo bys kunstnerpris fra Oslo kommune.
I 2008 ga gruppen ut boken Queendom – oppdrag Norge.
I 2019 feiret Queendom sitt 20-årsjubileum med platelansering og konsert på Riksscenen i Oslo 16. april. Gruppen var da blitt en duo bestående av Monica Ifejilika og Asta Busingye Lydersen. Platen de utga i 2019 har tittelen MamaLove.
Burson Cohn & Wolfe
Burson Cohn & Wolfe (BCW) er et internasjonalt PR-byrå. Det eies av WPP-konsernet, som er børsnotert i London. BCW er blant verdens største PR-byråer med over 4 000 ansatte i 112 land.
BCW bistår kunder innen blant annet samfunnskontakt, markedskommunikasjon, kampanjer, krisekommunikasjon, internkommunikasjon, mediehåndtering, medietrening, sosiale medier og omdømmebygging.
Burson-Marsteller ble grunnlagt i 1953 med kontorer New York og Chicago av PR-rådgiveren Harold Burson (1921–2020) og reklamemannen William A. Marsteller (1914–1987). I 1984 kjøpte de PR-byrået Cohn & Wolfe, etablert i 1970 i Atlanta. I 2018 ble de to byråene slått sammen til BCW.
Michele Monti
Michele Monti (født 5. juni 1970 i Rosignano Marittimo, død 8. desember 2018 i Roma) var en italiensk judoka.
Han representerte Italia under Sommer-OL 2004 i Athen, der han ble utslått i tredje runde.
Burson Cohn & Wolfe
Oslo-avdelingen av Burson-Marsteller, nå BCW Norge, ble etablert i 1977.
Det gule palé
Det gule palé, også kalt Bargums palé eller slavehandlerens palé er en bygning i Amaliegade 18 i København.
Paléet ble bygget i årene 1759–64 og var tegnet av arkitekt Nicolas-Henri Jardin for storkjøpmannen Frederik Bargum. Bygningen anses som den første neoklassisistiske bygningen i København.
I 1810 overtok Frederik VI paléet, som heretter skulle tjene som gjestebolig for kongefamiliens slektninger. I 1837 flyttet prins Christian (den senere Christian IX) inn i paléet, hvor han bodde med familien inntil 1865 da de fikk residens på Amalienborg slott. Prins Valdemar var den siste kongelige som hadde Det gule palé som bolig. Han bodde der inntil sin død i 1939.
Paléet eies i dag av staten og inneholder Hofmarskallatet. Bygningen er fredet.
SpareBank 1 BV
SpareBank 1 BV (tidligere SpareBank 1 Buskerud-Vestfold) var en sparebank som dekket Buskerud og Vestfold. Banken var en del av SpareBank 1-alliansen gjennom eierskapet i Samarbeidende Sparebanker (SamSpar). Den ble til 1. november 2008 som et resultat av fusjonen mellom Sandsvær Sparebank (SpareBank 1 Kongsberg og Drammen) og Sparebanken Vestfold (SpareBank 1 Vestfold).
Banken hadde forretningsadresse i Tønsberg med kontorer i Drammen, Kongsberg, Horten, Holmestrand, Tønsberg, Nøtterøy, Sandefjord, Larvik og Lier.
Sparebank 1 BV ble slått sammen med SpareBank 1 Telemark den 1. juni 2021 til SpareBank 1 Sørøst-Norge.
Historie
SpareBank 1 BV har opphav i flere ulike banker fra områdene Vestfold og Buskerud, i dagens fylkene Vestfold og Telemark og Viken. Som i gjennom årene har funksjonert og slått sammen med flere banker til SpareBank 1 BV. Historien til SpareBank 1 BV går helt tilbake til 1859 i Sandar kommune i gamle Vestfold.
Sparebanken Vestfold (SpareBank 1 Vestfold)
thumb|Sandar Sparebank sin logo fra 1931–1985 thumb|Annen variant av bankens logo fra 1931–1985 3. desember 1859 vedtok herredsstyret at Sandeherred kommune og byen Sandefjord som lå i samme kommune den gang, trengte en lokalbank som herredsstyret skulle lede og bli finansiert av byens og kommunekassen. Navnet på banken ble Sandeherreds Sparebank, og den lå i samme lokalet som herredshuset i tettbebyggelsen Sande. Bankens lokalet var i herredshuset frem til oppkjøpet av en bygård i Sandefjord by i 1919, som i løpet av 1877 ble en selvstendig bykommune. Siden 1919 har banken hatt lokalet i samme bygg som den har pr dags dato i 2021 (i ca 102 år), samt vært hovedkontor for forskjellige banker mellom 1919–2017.
1. januar 1931 vedtok herredsstyret at bankens navn skulle endres til Sandar SpareBank, siden kommunen endret navnet fra Sandeherred til Sandar kommune. Etter krigen i 1945 ble banken en selvstendig bank med en selvstendig styret skilt ut av herredsstyret og deres kontroll. I løpet av årene 1945–1985 var Sandar SpareBank den største og så si eneste banken i Sandar og Sandefjord kommune. Mange filialer ble opprettet samt bankbussen, og bruk av bankkort og minibank. Samt sammenslåingen av kommunene Sandefjord og Sandar til Sandefjord kommune i 1968.
thumb|right|Sandefjordbanken Sandar Sparebank sitt skilt utenfor banklokalet i [[Sandefjord, som viser forskjellige avdelinger fra 1986–1997]]
I 1996 ble hele banken lagt under SpareBank 1-alliansen og SamSpar som et samarbeid om et felles varemerke og felles banksystemer for hele Norge. Dette trådte kraft 20. februar 1997, banken fikk da navnet Vestfold SpareBank med markedsnavnet (SpareBank 1) og hovedkontoret plassert i Sandefjord der Sandefjordbanken holdt til før.
Logovarianter
SpareBank 1 BV (Buskerud-Vestfold)
1. november 2008 ble SpareBank 1 Vestfold (Sandar Sparebank og Sparebanken Vestfold) funksjonert sammen med SpareBank 1 Kongsberg og Drammen (Sandsvær Sparebank) til SpareBank 1 Buskerud-Vestfold.
29. januar 2014 forkortet banken navnet til SpareBank 1 BV.
Etter funksjonen lå hovedkontoret for banken i de gamle lokalene til Sparebanken Vestfold og Sandar SpareBank i Sandefjord som har hatt hovedkontor der siden 1859, men lokalet siden 1919, og frem til nye banklokaler ble bygget i Tønsberg etter SpareBank 1 BV funksjonerte med SpareBank 1 Nøtterøy-Tønsberg (Nøtterø SpareBank) i 2017.
Sant Cugat del Vallès
Sant Cugat del Vallès er en by og en kommune i comarcaet Vallès Occidental i Catalonia, Spania. Den har 73 774 innbyggere (2006) og et areal på 48,32 km². Kommunen ligger bare rundt 5 km fra Barcelona, mellom fjellene Serra de Collserola og Serra de Galliners. Den regnes ofte som en kommende bydel i Barcelona.
Sant Cugat del Vallès har en av de høyeste inntektene per capita i Spania og er den kommunen i Spania med lavest gjennomsnittsalder.
Novlefoss
Novlefoss (eller Nøvlefoss) er en foss i Røldal i Ullensvang kommune i Vestland. Fossen ligger i Novleelva, ei sideelv i Røldalsvassdraget, som er utbygd til kraftproduksjon. Fossen har vanligvis liten eller ingen vannføring.
Sumpbåt
Sumpbåt er en båttype med flat bunn og innenbords motoriseret propell som driver båten med lufttrykk, derav den navnet luftbåt (airboat) på engelsk. Sumpbåter er egnet som transportmiddel i sumpvannområder, som i blant annet Florida Everglades nasjonalpark og Louisiana Bayou, hvor de brukes til fiske, jakt og økoturisme.
Gymnastikksal
En gymnastikksal eller gymsal er et rom beregnet på kroppsøving eller gymnastikk, spesielt på skoler.
Sumpbåt
Beskrivelse
Motor og propell er plassert innenbords, bak i båten, i et beskyttende metallgitter. Propellen presser luftstrømmen bakover og dermed fartøyet fremover. Styring av båten gjøres ved å vri på vetrikalt plasserte ror som tvinger luften rundt på en av sidene og på den måten dreier båten. Til sterkere luftsstrøm til mindre styring skal til for å svinge. Propellen kan ikke vendes for rygging. Nedbremsing utføres ved å redusere propellens rotasjon. Utover det er ikke båten utstyrt med bremser.
Gymnastikksal
En gymnastikksal i Eggemoen leir fra 1954 ble fredet i 2004.
Eksterne lenker
Gimnasium الجيم Gimnàs Tělocvična Turnhalle Gym Gimnasio 체육관 Palestra חדר כושר Sporto salė ജിംനേഷ്യം အားကစားရုံ 体育館 Turnhall Спортивный зал Gymnasium Kuntosali ספארטזאל
Dein Kampf
Dein Kampf er et stand-upshow av og med Jon Schau som hadde Norgespremiere på Ole Bull Scene i Bergen 21. mars 2001. Forestillingen hadde premiere i Oslo våren 2001. I forestillingen tar Schau opp temaer som det norske samfunn, norsk narkotikapolitikk og rasisme. Tittelen refererer til Adolf Hitlers ideologiske manifest Mein Kampf.
Dragsund St. Johannes Broderforening
Dragsund St. Johannes Broderforening er en broderforening i Den Norske Frimurerorden. Broderforeningen ble grunnlagt i Ulsteinvik den 22. november 1990, og er underlagt St. Johanneslogen Regulus.
Fredsprismedaljen (dansk)
Fredsprismedaljen er en dansk minnemedalje som ble innstiftet etter kongelig resolusjon den 12. juni 1995. Den ble innstiftet etter at Forente nasjoners (FNs) fredsbevarende styrker i 1988 mottok Nobels fredspris, med den motivasjon at: «Prisen er en hyldest til alle som har tjent organisasjonen og særlig til motet og offerviljen hos alle som har deltatt og fortsatt vil delta i de fredsbevarende operasjoner». Alt dansk personell som både før og etter 1988 har deltatt i FNs fredsbevarende styrker kan søke om å få tildelt medaljen. Søkere som har tjenestegjort før 1988 får en særlig påtegnelse på båndet. Medaljen kan ikke søkes av soldater eller polititjenestemenn som ikke har deltatt i en FN-styrke, da medaljen er et bevis på at man har del i Nobels fredspris. Medaljen kan søkes hvis man er tildelt FN-medalje fra den styrke man har deltatt i. Medaljen utdeles av veteranforeningen De blå baretter.
Tildeling posthumt
Medaljen er en enkel gang utdelt posthumt til sersjant Claus Gamborg, som falt under FN-tjeneste i Kroatia den 4. august 1995. Han ble posthumt tildelt medaljen da han før sin død hadde søkt om medaljen. Medaljen ble tildelt hans foreldre kort før begravelsen fra Roskilde domkirke.
Liste over utøvere i Giro d’Italia 2009
Liste over utøvere i Giro d'Italia 2009
Steinbruvannet
Steinbruvannet er et badevann i Lillomarka nord for Oslo. Vannet ligger i et populært rekreasjonsområde nedenfor Røverkollen, i kort avstand fra Ammerud og Romsås. Det er gode turmuligheter inn i marka herfra, både for vandrere, syklister og skigåere.
I perioden fra 1936 til 1971 var Steinbruvannet drikkevannskilde og derfor stengt for bading og fisking. I forbindelse med reguleringen ble det i 1936 demmet opp en badedam sør for vannet."Steinbruvannet ble demmet opp før 1800. Det finnes innskrifter på steiner i silhuset på dammen der det står «Monsen 1795», «1875» og «1935». Den naturlige «steinbrua» i sundet i nord, hvor en etter sigende kunne hoppe fra stein til stein, ble satt under vann. Men vannet har beholdt navnet selv om det på gamle kart kan stå Seinbrødvann. På det eldste kartet man vet om, fra 1757 (Cirkumferenskart for Gotthaltske KaaberWerk) står det Stenbrovand. - Fordi 'brua' ikke har vært synlig på lange tider, ble det laget andre forklaringer på navnet: Steinbruddvann - det fins noen små steinbrudd på østsiden. «Stemmern» har også vært et populært navn blant folk som trodde det riktige navnet var Stemmerudvannet (uttaleforskyvning av Stenbruvann) -."Bergensveien ble nedlagt i 1873 og kunne dermed settes under vann i 1875. I dag kan man se rester av den gamle Bergensveien litt under normal-vannflaten.
I 2003 ble det konstatert at vannet hadde en god bestand av edelkreps. Det ble vurdert som viktig å sikre en jevn vannstand. Likevel ble vannstanden senket med fem meter høsten 2013, på grunn av rehabilitering av demningen i sørenden. En gammel "steinbru" ble da gangbar igjen. (Steinbrua var antageligvis en demning, bl.a. fordi det fortsatt fins rester av torv-tetting på nordøst-siden - se det siste bildet nedenfor!) - Vannstanden vil normaliseres i løpet av våren 2014.
Den russisk-ortodokse menigheten «Hellige Olga» i Oslo bruker Steinbruvann som en del av Theofania-feiringen på nyåret. Til minne om Jesu dåp i Jordan-elven dykker menighetens medlemmer seg tre ganger (for Treenigheten, som i deres tro første gang åpenbarte seg trettende dags jul) i Steinbruvann. Presten ber Gud gjøre vannet hellig, et gullkors dyppes i det, og et gullkar med vann fra Steinbruvann tas med til bruk ved ulike sakramenter i det kommende året.
Temburong
Temburong er det østligste og tynnest befolkede av Bruneis fire distrikter (daerah). Hovedstad er Bangar. Temburong er en eksklave, skilt fra resten av Brunei av Malaysia og Bruneibukta.
Temburong er delt inn i 5 provinser (mukim):
David Toms
David Toms (født 4. januar 1967) er en amerikansk profesjonell golfspiller på PGA-touren. Han har lenge vært blant de ti beste på verdensrankingen i golf.
Toms ble født i delstaten Louisiana. Han vant turneringen for gutter 15–17 i juniorverdensmesterskapet i golf (Junior World Golf Championships) i 1984. Han gikk deretter på Louisiana State University før han startet sin karriere på PGA-touren i 1992. Per 9. mars 2005 har han vunnet én major-turnering (PGA-mesterskapet i 2001) og totalt 11 turneringer på PGA-touren.
Vinnerscoren til Toms i PGA-mesterskapet i 2001 (265, 15 under par) er den laveste absolutte 72-hullsscoren i en major-turnering gjennom historien, (men ikke den laveste i forhold til par; Tiger Woods har den rekorden).
Rovde kirke
Rovde kirke (Rovde kyrkje) er en langkirke fra 1872 i Vanylven kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme.
Byggverket er i tre og har 350 plasser.
Det er kirkegård ved kirken.
VfB Stuttgart
VfB Stuttgart er et tysk fotballag fra bydelen Bad Cannstatt i Stuttgart som spiller i tysk Bundesliga. Laget ble grunnlagt i 1893.
Spillerstall
Oppdatert 4. august 2023.
Esplugues de Llobregat
Esplugues de Llobregat er en kommune i comarcaet Baix Llobregat i provinsen Barcelona i Catalonia, Spania. Den har 46 550 innbyggere (2005) og et areal på 4,6 km².
Société Générale
Société Générale er en av Europas største banker. Foretaket ble grunnlagt 1864. Société Générale har 120 000 ansatte, 22,5 millioner kunder i 77 land og hovedkontor i Paris. Sammen med BNP Paribas og Crédit Lyonnais er den en av de tre store bankene i Frankrike. Den er oppført på CAC 40-aksjeindeksen.
Jérôme Kerviel
Société Générale opplyste 27. januar 2008 at de anklager Kerviel for å ha forpliktet banken til kjøp for ca. € 50 milliarder (USD 73,0 milliarder) (dette var mere enn den totale verdien av banken på tidspunktet ), men etter at banken fikk gjort om alle handlene han hadde utført, satt de igjen med et tap på rundt € 4,9 milliarder (USD 7,16 milliarder) fra svindelaktig handel med futures mot aksjemarkedsindekser (equity index). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008.
Hvitvasking
Bankens egens antisvindelenhet advarte tidlig i februar 2008 den franske finansministeren Christine Lagarde om mistanker om at en hvitvaskingsliga har gjort kriminelle handlinger gjennom en av bankens kontoer. Den mistenkte svindelen, i en størrelse av € 10-100 millioner, skal ha vært drevet av to russiske brødre i London, i tiden 2005 til 2007.
Kong Olav Vs jubileumsmedalje 1957–1982
Kong Olav Vs jubileumsmedalje 1957–1982 er en medalje som ble innstiftet til minne om tjuefemårsjubileet for kongens tronbestigelse. Medaljen rangerer som nummer 36 i rekken av offisielle norske utmerkelser.
Utførelse
Kong Olav Vs jubileumsmedalje 1957-1982 er laget i sølv og har en diameter på 33 mm. På avers har den kong Olavs venstrevendte portrett. Kongen er avbildet uten krone. Portrettet er omgitt av omskriften «• OLAV V • NORGES KONGE». Revers viser kongens kronede monogram. Medaljen har en kongekrone på toppen. Medaljen er opphengt i et rødt bånd, som har en sølvspenne med innskriften «1957–1982».
Medaljen er utført av myntgravør Øivind Hansen.
Medaljen tilsvarer dem som ble innstiftet for kong Haakons regjeringsjubileer: Kong Haakon VIIs jubileumsmedalje 1905–1930 og Kong Haakon VIIs jubileumsmedalje 1905-1955.
Tildeling
Kong Olav Vs jubileumsmedalje 1957–1982 ble tildelt 428 personer. Blant mottakerne var kongefamiliens medlemmer, tjenestegjørende ved hoffet, embetsmenn, personer som i 1957 var medlemmer av Stortinget og regjeringen, statsrådene i 1982, andre lands ambassadører i Norge og andre.
Rangering
Medaljen rangerer som nummer 36 i rekken av offisielle norske utmerkelser.
Islands herrelandslag i håndball
Islands herrelandslag i håndball (også kjent som «Strákarnir okkar») representerer Island i internasjonale håndballturneringer for menn.
Islands mest kjente spillere er blant andre Olafur Stefansson, Gudjon Valur Sigurdsson og Robert Gunnarsson. Det islandske laget har vært fremgangsrike de siste årene. I Sverige i 2011 spilte de i Håndball-VM for tolvte gang.
Landslagshistorie
De spilte sine to første landskamper i februar 1950 borte mot Sverige (tap 7-15) og Danmark (tap 6-20), og den tredje landskampen i mai samme år borte mot Finland (uavgjort 3-3). Neste landskamp ble spilt i 1958 og denne gangen i håndball-VMs preliminær-runde i Øst-Tyskland og møtte der Tsjekkoslovakia (tap 17-27), Romania (seier 13-11) og Ungarn (tap 16-19), og ble dermed utslått. Disse kampene i Magdeburg, Øst-Tyskland ser ut til å ikke telle med i de offisielle statistikkene for VM-sluttspill.
Lister over flest spilte kamper og flest mål på landslaget
Listene bygger på en rangering fra denne sida (sist oppdatert 1. februar 2013)
Flest mål
Flest kamper
Baucau
Baucau er med sine 16 000 innbyggere den nest største byen i Øst-Timor, etter hovedstaden Dili. Baucau er hovedstaden i distriktet med samme navn og ligger 122 km øst for Dili. Mens Øst-Timor var en portugisisk koloni, het byen Vila Salazar, etter den portugisiske diktatoren António de Oliveira Salazar. Byen er også sete for ett av de to katolske bispedømmene i landet.
Lorentz K. Brattberg Aa
Lorentz Johan Nikolai Korneliussen Brattberg Aa (født 2. april 1873 i Å i Lavangen, ukjent dødsdato) var en norsk gårdbruker, fisker og politiker. Brattberg Aa ble medlem av herredsstyret i Lavangen i 1910, og etter kommunevalget i 1922 ble han den første valgte ordføreren fra Arbeiderpartiet i kommunen.
BonAqua
BonAqua Silver er vann tilsatt kullsyre og tappet på flasker. Drikken er klassifisert som mineralvann. Bonaqua betyr godt vann på latin.
Varianter
Bonaqua produseres i 4 forskjellige smaksvarianter:
Den naturelle utgaven (blå etikett) ble lansert i Norge i 2000. I 2002 kom sitronutgaven «lemon» og i 2004 ble den «røde» Cranberry Grapefruit introdusert.
I Norge produseres BonAqua Silver av Telemark Kildevann på lisens fra Coca-Cola.
Distributør
I Norge distribueres Bonaqua Silver av Coca-Cola Enterprises Norge med tillatelse fra the Coca-Cola Company.
Galina Goroksjova
Galina Jevgenjevna Goroksjova russisk: Галина Евгеньевна Горохова (født 31. august 1938 i Moskva) var en sovjetisk fekter som deltok i de olympiske leker 1960 i Roma, 1964 i Tokyo, 1968 i Mexico by og 1972 i München. Goroksjova ble olympisk mester i fekting under Sommer-OL 1960 i Roma. Hun var med på det sovjetiske laget som vant lagkonkurransen i florett foran Ungarn og Italia. De andra på laget var Ljudmila Shishova, Valentina Prudskova, Tatjana Petrenko-Samusenko, Aleksandra Zabelina og Valentina Rastvorova.
Det europeiske monetære system
Det europeiske monetære system (EMS) også kalt Det europeiske valutasystem, var et samarbeid om valutakurser mellom medlemslandene i EU (daværende EEC). Systemet ble drevet av sentralbankene. Det ble opprettet i 1979, samtidig som det ble det innført en felles avregningsenhet (ECU). Storbritannia sto i lange perioder utenfor systemet.
Formålet med EMS var større stabilitet i valutakursene og prisnivået, enklere transport av varer og kapital, felles valutapolitikk og stabilisering av det internasjonale valutasystem og næringsliv.
EMS ble erstattet 1. januar 1999 ved innføringen av Den europeiske monetære union. Dette innebar også innføringen av euro og den europeiske sentralbank.
Ankerskogen svømmehall
Ankerskogen svømmehall ligger i Hamar og er en av Norges største svømmehaller. Da den ble åpnet 24. april 1981 var den også Nord-Europas største.
Svømmeanlegget har fire bassenger: Ett hovedbasseng og ett mindre basseng som brukes til svømming og badeaktiviteter, ett handikappbasseng med varmt vann og et barnebasseng hvor det er grunt. Det høyeste stupetårnet er ti meter. Aktiviteter i anlegget omfatter lek, velvære, svømming, stup, vannaerobic, vannspinning, vanngym, babysvømming, dykking, kajakkpadling osv. Anlegget framstår som et badeland og har i tillegg utearealer for soling, uteaktiviteter, grilling osv.
Fasiliteter
Trenings og konkurransebasseng på 25 meter.
Stupeanlegg: 10 meter, 2 × 7,5 meter, 5 meter, 2 × 3 meter, og to stupebrett på 2 × 1 meter. Eget bobleanlegg i stupedelen for «mykere landing». Bassengdybde er 5 meter i stupedelen.
Øvrige fasiliteter: Varme/terapibasseng. Plaskebasseng for barn med sklier. Boblebad. Sklie, 65 meter med 7,5 meters fall. Badstuer og solarium. Treningstilbud i vann, i sal og utendørs. Uteanlegg med joggestier/skiløyper og fotballbaner. Ankerskogen Kafé med småretter og forfriskninger. Treningssenter. Kafé.
I tilknytning til svømmehallen ligger en tennishall som har flere tennis- og badmintonbaner.
Anlegget har rundt 250 000 besøkende hvert år.
2011 - 2014 Rehabilitering og utbygging
En rehabliliterings- og bygningsprosess startet i oktober 2011 og sluttet i januar 2014. Planleggingen startet i 2006. Det ble etablert et treningssenter, badeland, velværeavdeling og nye terapibasseng. Det ble bygget et nytt 25 meters basseng med heve-/senkebunn tilpasset svømmeopplæring og svømmetrening. Før 50- meters bassenget ble tappet for vann og rehabilitert var 25 meters bassenget tatt i bruk. Anlegget hold åpent gjennom nesten hele byggeperioden.
Sjakk-OL for kvinner 1969
Sjakk-OL for kvinner 1969 (sjakkolympiaden for kvinner) ble arrangert i Lublin i Polen i 1969.
Yvonne Rossignon
Yvonne (noen ganger skrevet Ivonne) Rossignon (født 26. januar 1912, død 15. januar 2000) var en rumensk dikter.